Kōnkurs z Dzieciōntkiym!
Mōmy kōnkurs do wszyskich dziecek, co im je dwanoście abo mynij. Pokożcie nōm na ôbrozkach, fto przinosi gyszynki ślōnskim bajtlōm!
Narysujcie nōm Dzieciōntko: jak leży we żłōbku abo jak wandruje ôd chałpy do chałpy, z aniołkami abo bez, w ta jedna, szpecjalno, zimowo noc w roku. Ôbrozek może być malowany abo rysowany, wystrziżōny, z plasteliny abo jak ino Wōm sie widzi… bele by bōł fajny, z Dzieciōntkiym i z mockōm godnij launy.
Z Waszych ôbrozkōw zrychtujymy galeryjo we naszym serwisie. Wybierymy tyż trzi takie, za kere poślymy nagrody: bojka “Mały Princ” napisano pō naszymu!
Informacyje ô kōnkursie:
- na zdjyńcia ôbrozkōw czekōmy do 22 grudnia
- emaile ôd ôjcōw autorōw, ze zdjyńciym ôbrozka, a tyż mianym i wiekiym ôd autora, prziślijcie na adres redakcyjo@wachtyrz.eu
- przisłanie takigo maila ôbznoczo zgoda na publikacyjo ôbrozka (abo ôbrozkōw) w serwisie Wachtyrz.eu
- ôd jednego bajtla mogōm być 1-3 ôbrozki
- we Wilijo na Wachtyrzu pokoże sie galeryjo
- we galeryji pokożymy ôbrozki podpisane mianym autora i wiekiym (bez przikłod “Hania, 7”)
- do tych, co wygrali, napiszymy wiadōmość z prośbōm ô dane do wysyłki
- zaroz po Godach poślymy nagrody do trzech wybranych ôd redakcyje autorōw
- przisłanie emaila z ôbrozkiym do kōnkursu ôbznoczo zgoda na te prawidła
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn